রোহিত জমানা শেষ! শুভমনের ডেপুটি শ্রেয়স, কেমন হল স্কোয়াড?

ওয়েব ডেস্ক: একদিনের ক্রিকেটেও শুরু হয়ে গেল শুভমন জমানা। অস্ট্রেলিয়ার বিরুদ্ধে (India Vs Australia) আসন্ন ওডিআই সিরিজের জন্য অধিনায়ক করা হল শুভমন গিলকে (Shubman Gill)। ডেপুটি হলেন শ্রেয়স আইয়ার (Shreyas Iyer)। রো-কো জুটিকে স্কোয়াডে (India ODI Squad) রাখা হলেও অধিনায়কত্বের গুরুদায়িত্ব আর রইল না রোহিতে কাঁধে। হয়তো রোহিত শর্মা ও বিরাট কোহলিকে শেষবারের মতো এই সিরিজেই খেলতে দেখা যাবে দেশের জার্সিতে। সূত্রের খবর, ভারতীয় ক্রিকেটের এই দুই মহাতারকাকে সম্মানের সঙ্গে এই সিরিজেই বিদায় জানাতে চাইছে বোর্ড। তবে আসন্ন এই একদিনের সিরিজে বিশ্রাম দেওয়া হয়েছে ভারতের পেস বিভাগের সেনাপতি জসপ্রীত বুমরাকে। কিন্তু তরুণ তুর্কি যশস্বী জয়সওয়ালকে রাখা হয়েছে একদিনের স্কোয়াডে।

এদিকে অজিদের বিরুদ্ধে টি-২০ সিরিজের জন্য সে স্কোয়াড (India T-20 Squad) ঘোষণা করা হয়েছে, তাতে অধিনায়ক হচ্ছেন সূর্যকুমার যাদব। এশিয়া কাপের পর এবারেও স্কাইয়ের ডেপুটি হিসেবে রাখা হল শুভমন গিলকে। এছাড়াও নীতীশ কুমার রেড্ডি কামব্যাক করলেন ভারতীয় দলের টি-২০ স্কোয়াডে। তবে চোটের কারণে দল থেকে বাদ পড়লেন অভিজ্ঞ অলরাউন্ডার হার্দিক পান্ডিয়া। এখন একনজরে দেখে নিন ভারতের ওডিআই এবং টি-২০ স্কোয়াড এবং আসন্ন এই সিরিজের সূচি।

আরও পড়ুন: থামল না বিজয়রথ! ওয়েস্ট ইন্ডিজকে ইনিংস ও ১৪০ রানে হারাল ভারত

অস্ট্রেলিয়া সিরিজের জন্য ভারতের ওডিআই স্কোয়াড

শুভমন গিল (অধিনায়ক), রোহিত শর্মা, বিরাট কোহলি, শ্রেয়স আইয়ার (সহ-অধিনায়ক), অক্ষর প্যাটেল, কেএল রাহুল (উইকেটকিপার), ওয়াশিংটন সুন্দর, নীতীশ কুমার রেড্ডি, কুলদীপ যাদব, হর্ষিত রানা, মহম্মদ সিরাজ, অর্শদীপ সিং, প্রসিদ্ধ কৃষ্ণ, ধ্রুব জুরেল (উইকেটকিপার), যশস্বী জয়সওয়াল।

অস্ট্রেলিয়া সিরিজের জন্য ভারতের টি-২০ স্কোয়াড

সূর্যকুমার যাদব (অধিনায়ক), অভিষেক শর্মা, শুভমন গিল (সহ-অধিনায়ক), তিলক বর্মা, নীতীশ কুমার রেড্ডি, শিবম দুবে, অক্ষর প্যাটেল, জিতেশ শর্মা (উইকেটকিপার), বরুণ চক্রবর্তী, জসপ্রীত বুমরা, অর্শদীপ সিং, হর্ষিত রানা, কুলদীপ যাদব, হর্ষিত রানা, সঞ্জু স্যামসন (উইকেটকিপার), রিঙ্কু সিং, ওয়াশিংটন সুন্দর।

অস্ট্রেলিয়ার বিরুদ্ধে ওডিআই সিরিজের সূচি

১৯ অক্টোবর (রবিবার), পারথ

২৩ অক্টোবর (বৃহস্পতিবার), অ্যাডিলেড

২৫ অক্টোবর (শনিবার), সিডনি

অস্ট্রেলিয়ার বিরুদ্ধে টি-২০ সিরিজের সূচি

২৯ অক্টোবর (বুধবার), ক্যানবেরা

৩১ অক্টোবর (শুক্রবার), মেলবোর্ন

২ নভেম্বর (রবিবার), হোবার্ট

৬ নভেম্বর (বৃহস্পতিবার), গোল্ড কোস্ট

৮ নভেম্বর (শনিবার), ব্রিসবেন